
Mindazoknak szerte a világon,

akik csak annyit szeretnének,

hogy levarrják őket,

mint egy varrógép.

Telibe.

TARTALOMRA VONATKOZÓ

FIGYELMEZTETÉS

A könyv a felnőtt olvasóközönség számára íródott, szókimondó és nyíltan szexuális jellegű részleteket tartalmaz. Az ilyen jelenetekben enyhe kötözéssel, fojtogatással, köpéssel és anális játékokkal kapcsolatos cselekmények szerepelnek. Említésre kerül a szülők halála, valamint egy esetben a mellékszereplők – nem a főszereplők – által elkövetett hűtlenség. Kérjük az olvasót, amennyiben ezen témák bármelyike érzékenyen érinti, megfelelő óvatossággal lapozzon tovább.

Lepillantok, megcsodálom a gyűrűmet, ahogy itt szikrázik a hálószoba lágy, borostyánszínű fényében. Egyszerű, klasszikus kétkarátos, sárga aranykarikába ültetett kő, időtlen és elegáns. Pontosan az a gyűrű, amelyet választottam volna magamnak. Lucas négy hónapja kérte meg a kezemet, azóta a makulátlan boldogság buborékában élek. Végre úgy érzem, az életem minden egyes részlete a helyére került.

